钦定古今图书集成/明伦汇编/闺媛典/第175卷 > 林良缉妻黄氏
## 钦定古今图书集成/明伦汇编/闺媛典/第175卷 > 林良缉妻黄氏

按《惠来县志》：黄氏，龙溪都黄处士女，惠来都林良缉
妻。年十七归林，四载生子一栘，甫周而缉病，氏侍汤
药祷天，卒不起。氏哀痛擗踊，垂死者数。既而强起，抚
一栘曰：“夫死不可复生，祢祖在堂，孤孩在抱，我其勉
守以完夫未了之事，异日庶可见亡人于地下。”而家
徒壁立，惟勤绩织以资朝夕。值寇乱，备历艰辛，卒保
无恙。一栘既成，立克家。自祖翁姑以下暴棺，悉埋葬
如礼。年七十馀卒。